
DIARANSON mainta tem- 
pran Polis a wordo avisa di 
un caso di atraco. Esaki a 
tuma lugar na un cas situa 
den Scopapelstraat na 
Tarabana. 

Polis a compronde cu lo ta 
trata di dos hende homber, 
ambos ta blanco. Nan lo a 
bandona e adres na Sco- 
papelstraat den un Nissan 
March (RHD). 

Prome informacion tabata 
bisa cu nan lo a wordo baha 
den Caya Sint Vincent cu ta 
un zijweg di Grenedaweg. 
Segun informacion haya na 
Scopapelstraat y tambe im- 
agennan di video, por a saca 
afo cu uno tin un arma di 
candela y e otro un cuchiu. 
Team di Aresto a presenta 
den Grenedaweg y a sinta 
warda e momento indica pa 
haci nan entreda.hudicial. 
Tabata trata di un com- 
pleho di apartamento color 
blanco na final di e caya. 
Enberdad tabatin hende 
den e lugar y te hasta mu- 
cha, pero lamentablemente 
e personanan busca mes no 
a wordo haya. 



Un team di Ministerio Pu- 
blico encabesa pa Huez 
Comisario tambe a yega 
n’e sitio y despues a cana 
bay unda Team di Aresto a 
kibra drenta. 

Slachtofferhulp y BFTO 
(Departamento Tecnico) 
tambe a presenta. 

For di Cuerpo Policial mes, 
nos a ricibi e siguiente in- 
formacion: 

Tabata pa 06.50 Central di 


Polis ta wordo notifica cu un 
atraco a tuma lugar na un 
cas na Scopapelstraat. Na 
yegada di e prome patruya 
por a bin compronde cu 2 
hende homber habla Spaño 
un cu un arma di candela y 
e otro cu un arma blanco lo 
a drenta e cas, mara dos ha- 
bitante y bay cu un suma di 
1700 fiorin. 

E atracadonan a huy for di 
e sitio den un Nissan March 


color oranje. E number di 
auto ta conoci pa Atraco 
Team. Via di e number di 
auto, a indica cu e doño ta 
biba na Palm Beach. 

Atraco Team, Polis Técnico 
y Slachtofferhulp a presen- 
ta n’e sitio di e sucedido . 
Cuerpo Policial ta haci un 
peticion esnan cu a wak algo 
of sa algo yama e tiplijn di 
Polis cu ta 11141. Bo anon- 
imidad ta wordo garantisa. 



Pa^ll Pro 

■ [~HRM j 


The #1 Payroll Software tn the Caribbean 

« Ecisy to Use & Alwciys Accurate 
« Complete Integrcitlon of HRM & Poyroll 
« 24/7 Support from Local Spedolists 
« Best Volue for Price 

■ All Types & All Sizes of Compcinies incl. Government 

Segun Parlamentario Mike de Meza (AVP) 

Prome Minister tin 50 compania 
interesa den refineria pero ta 

un tipo 


pone refineria 
di 'vraag en aanbod' 



ARUBA tin un coalicion gobernando 
e pais sin pia ni cabes y tin preocu- 
pacionnan grandi ta reina den comu- 
nidad mirando decisionnan cu ta ser 
tuma, entre otro e status cu e refineria 
na San Nicolas t’aden n’e momentonan 
aki, Parlamentario Mike de Meza di 
fraccion di AVP a declara. 

“Fraccion di AVP a tuma nota cu Min- 
ister President, kende ta Minister di 
Energia, Evelyn Wever Croes, a dicidi 
di parti full e operacion di refineria, 
e posibilidadnan den dos parti, un di 
nan ta e terminal y otro t’e resto di e 
refineria. 

Loke nos a ripara tambe, ta cu Minister 
Presidente practicamente a coy e dos 
posibilidadnan aki y practicamente a 
pone nan riba un sistema di “vraag en 
aanbod.” 

Dicon nos ta bisa esaki, ya cu Evelyn 
a pone e dos posibilidadnan aki riba 
un website, cu ta ArubaGovernmentA- 
ruba.aw caminda e ta busca interesa- 
donan pa tuma contacto cu Aruba pa 
cu e refineria y e terminal. 

E ora ta di puntra si e Gobierno aki ta 
serio, ya cu netamente Evelyn Wever 
Croes t‘e motor tras di e accion di ‘Ora 
Zero,’ el a priminti pueblo di Aruba cu 
si tin un porciento posibilidad pa habri 
e refineria, su partido lo cana e camin- 
da ey. 

Tambe el a sigura pueblo cu nan lo bolt- 
er tur piedra pa sigura cu e refineria lo 
habri su portanan bek, caminda tambe 
el a sigura cu su persona tin hopi in- 
teresado- y inversionistanan cu lo kier 
a bin Aruba pa inverti y habri e re- 
fineria. 

Awe despues di casi tres aña den Go- 
bierno, pueblo por mira cu e Gobierno 
aki ta uno di sin pia ni cabes, nan no sa 
kico pa haci y a dicidi atrobe di pone e 
refineria riba un tipo di ‘vraag en aan- 
bod,’ loke ta un hilaridad. 

Dicon,? pa motibo cu Prome Miniserter 
a pone tres punto caminda un di e pun- 
tonan aki ta cu e ta buscando pa mira 
kende tin interes pa cu e refineria, si 
no tin interes p’e refineria y aki nos 
semper a pensa cu e tin companianan 
para den rij cla pa atende e asunto aki 


cu su persona y no cu Mike 
Eman. 

Pues esaki ta un prueba cu 
nunca Evelyn tabatin un solo 
compania interesa den e re- 
fineria y aworaki e no ta pa- 
piando di 25 compania, pero a 
menciona den su declaracion 
na prensa dialuna ultimo, cu 
e tin un total di 50 compania. 

Ta ridiculo pa un Prome Min- 
ister cu ta bisa pueblo cu e tin 
50 compania interesa den e 
refineria, anto e ta bay pone e refineria 
riba un tipo di ‘vraag en aanbod’ pa 
mira si ta haya uno interesa loke ta 
confirma cu e Gobierno di Evelyn ta 
uno trahando sin pia ni cabes. 

Otro punto ta cu na momento cu no 
tin ningun compania interesa den e 
refineria, e lo tin tres ‘track’ caminda 
un di nan t’e refineria, e di dos track 
ta ‘petroleum related industries’ y aki 
pa gran sorpresa, Evelyn a usa como 
ehempel LNG. 

LNG ta nifica “liquified natural gas” 
cu ta otro hilaridad grandi cu Minister 
President a comete ya cu na momento 
cu su Gobierno a sinta, tabata estable- 
ci na Aruba e compania Hulandes, Gas 
Unie, cu ta un di e companianan mas 
grandi na Europa y mundialmente 
reconoci. 

Un compania cu ta di Reino Hulandes 
cu e tempo ey ya caba tabata trahando 
cu Gobierno di Aruba y nan tabatin 
henter un plan cla pa bay ehecuta na 
Aruba riba un industria nobo di LNG 
cu despues por a wordo usa den e re- 
fineria, pero tambe pa produccion di 
awa y coriente y tambe otro produc- 
tonan cu por wordo traha di esaki. 
Netamente mesun Prome Minister Ev- 
elyn Wever Croes aki, a nenga na tres 
ocasion di sinta na mesa cu represent- 
antenan di Gas Unie, caminda e com- 
pania aki kier a haña un reunion cu 
Evelyn na Hulanda pero su persona a 
manda bisa cu e ta mucho druk. 
Despues representantenan di Gas 
Unie a bin Aruba pa busca forma pa 
reuni cu Evelyn, pero aki tambe el a 
bisa nan na dos ocasion cu e ta mucho 


druk y no tin tempo pa sinta cu e grupo 
aki. 

Gas Unie a bay for di Aruba y a mira 
mesora cu no tin seriedad den e Gobi- 
erno aki di Evelyn y Gas Unie a dicidi 
di termina tur e trabou cu nan a bin 
ta haciendo, hopi trabou basta avansa 
riba diferente posibilidad di e proyecto 
di LNG aki. 

Nan tabata practicamente cla pa pre- 
senta e proyecto, cuanto e ta bay costa 
y cuanto nan mes lo kier a inverti den 
e proyecto aki cu cooperacion di Hu- 
landa. 

Prome Minister Evelyn Wever Croes 
a termina cu e proyecto aki y esaki 
despues di a bisa cu e ta buscando 
cosnan cu por wordo haci hunto den 
Reino Hulandes, e tempo ey no kier a 
sigui traha cu Gobierno Hulandes, ne- 
tamente pa motibo cu ta Gobierno di 
Mike Eman tabata esun cu tabata tra- 
hando cu Gas Unie. 

Awor scuchando e plannan di Prome 
Minister p’e refineria, ta di puntra si e 
ta serio cu pueblo di Aruba ya cu ta pa 
pueblo di Aruba e ta trahando. 

E di tres track cu Evelyn a pone ta cu 
si ningun hende ta interesa den e re- 
fineria. A pesar cu el a caba di bisa cu 
e tin 50 compania interesa y tampoco 
tin interes den track 2, esta petroleum 
related industries, Evelyn su Gobierno 
tin un di tres posibilidad. 

E track tres aki lo bay over na busca 
un otro tipo di industria y t‘eynan Ev- 
elyn kier yega eventualmente, ya cu su 
Gobierno simplemente no sa kico pa 
haci, p’e ora e bin bisa cu ta bay mira 
kico ta bay haci cu e refineria. 

^ FRONTERA LO HABRI 
GRADUALMENTE 


15 JUNI 2020 

1 JULI 2020 

10 JULI 2020 

LO KEDA CERA 

POR LO PRONTO 

Aruba 

Europa 

USA 

Centro America 

Boneiro 

Canada 


Sur America 

Corsou 

Caribe 




Cu excepcion di 

Sto. Domingo y Haiti 





Personanan cera na Guarda 
nos Costa a rebeldia pa 
denuncia maltrato y inhusticia 

DEN careda di 2.30 di merdia varios vehi- 
culo di Polis for di tur skina di Aruba pa sali 
pa sede di Guarda nos Costa unda person- 
anan deteni un biaha mas a dicidi di laga 
nan bos di malcontento resona. 

Manera ta conoci, esnan cu ta cuida e perso- 
nanan deteni pa ta ilegal na Aruba ta per- 
sonal di CEA. Den caso cu surgi lantamen- 
to, manera ayera, mester yama Polis. 

Na yegada por a scucha hopi persona ta gri- 
ta cu e trato eyden ta hopi malo. Asina p.e. 
ta menciona cu mester comparti un corchon. 
Na Guarda nos Costa no tin solamente per- 
sonanan deteni na Aruba, pasobra nan ta 
kedando ilegal, pero tambe stranheronan 
cu a caba di sinta un castigo den KIA, pero 
cu no por a deporta ainda for di e isla, debi 
n’e situacion di frontera sera.. 

Ayera durante e lantamento un total di 7 
patruya policial a acudi n’e sitio pa re-esta- 
blece ordo n’e sitio. 

Na final a transporta 4 persona den dos 
diferente auto pa otro sitio di detencion. 
Hefe di Guarda sos Costa, Comisario Trudy 
Hassell a sali pafo pa entrega Polisnan un 
documento, pero no tabata kier a duna co- 
mentario riba e sucedido. 

Marvin Stennet den Corte pa responde pa 
varios caso di e.o. violacion, di su casa, 
amiga di su yiu, acto inmoral contra un menor 


scal a aemanaa lu aña di castigo 


MARVIN Stennett ta- 
bata dilanti mesa berde pa 
scucha poco acusacion con- 
tra dje ta encera violacion 
di su casa (cometi hunto cu 
su dos yiunan); violacion di 
e amiga di su yiu, posecion 
di material pornografico di 
menor y acto inmoral cu 
un menor, kende ta su yiu 
muher. E hechonan aki a 
tuma lugar na final di mei, 
2019. 

E hechonan aki a sali na 
cla despues cu yiu di Mar- 
vin, esta Marlon, a fayece 
a causa di un machetazo 
ricibi di tata di su amiga. 

Esaki pasobra el a permiti 
pa su tata, esta acusado 
Marlon abusa di e mucha 
muher. Ora cu a detene e 


otro casonan a bin dilanti 
ora cu a descubri diferente 
cos den su celular. 

Na mei aña pasa Marlon 
(+) a permiti pa su tata 
tene relacion sexual cu su 
amiga, contra boluntad di 
e mucha muher. 

E victima a declara cu e ta- 
bata den kamber cu Mar- 
lon, ora cu el a sinti cu tin 
un hende mas den eyden y 
e persona un rato despues 
a cuminsa haci cosnan cu 
su dede di pia. Despues 
el a haya sa cu t’e tata di 
Marlon. 

Durante e acto aki Marlon 
a duna su tata permiso pa 
tene relacion cu e mucha 
muher, mientras cu esaki 

. iMainta 

#1 Oriline 


a bisa no. 

Den e prome declaracion 
cu e acusado a duna na 
Polis, el a bisa cu esaki 
ta parti di nan cultura pa 
tene relacion cu e muher of 
amiga di sea e yiunan of e 
tata. Asina p.e., a haya un 
video den su celular unda 
e acusado aki hunto cu su 
dos yiunan homber, inclu- 
sive Marlon cu a fayece, 
a tene relacion sexual cu 
casa di e acusado. 

Y riba e video, segun Fiscal 
a bisa, ta mira cu e muher 
no ta na tino (bou influen- 
cia di probablemente alco- 
hol). E casa despues a en- 
trega un keho tambe ora cu 
el a haya sa di e video, pa- 
sobra e mes no 
tabata sa kico 
a pasa y a bisa 
cu e ta haya 
e cos aki algo 
hopi desagrad- 
abel, pasobra 
e muchanan ta 
su hijastro. 

E acusado a 
bisa cu el a laga 
su yiunan tene 
relacion cu su 
casa pa motibo 
cu nan tabatin 
problema cu 
nan sexuali- 
dad. 

Pero tambe 
Polisnan a haya 
potretnan por- 
nografico di un 
mucha menor 
di edad cu a 
resulta su yiu. 
Tin un potret di 
mucha muher 
cu un penis den 


su boca. 

Na Polis ora cu a mustr’e e 
potret el a bisa “esey t’ami”. 
Awe casi un aña despues el 
a bisa den Corte cu e per- 
sona riba e potret ta su yiu 
homber cu a fayece. 

Fiscal no ta kere nada y 
a bisa cu e pruebanan ta 
papia pa nan mes. Por 
ehempel, e amiga di su yiu 
homber Marlon, a keda 
den un trauma asina gran- 
di cu ora el a yega su cas 
su mayornan a ripara di 
biaha cu e ta straño. 

Un amigo cu a bini cerca 
e victima a bisa cu a dura 
casi dos ora prome cu e 
por a saca for di e mucha 
muher kico a pasa cu ne. 
Polisnan tambe a duna un 
version igual. Na momen- 
to cu e tata a haya sa cu 
su yiu a wordo viola dor di 
Marvin cu apoyo di Mar- 
lon, el a bay regla cuenta 
cu Marlon cu machete den 
man. 

E lesionnan a resulta mor- 
tal pa Marlon. Por corda 
cu e tata a bay entrega su 
mes mesora y a splica pa- 
kico el a actua asina. Polis- 
nan e ora a bay busca e yiu 
muher, pero e no por a pa- 
pia di e tema pasobra e ta- 
bata hopi traumatisa. 

Tur esaki a haci cu Fiscal 
a bisa cu e no tin motibo 
pa duda den declaracion di 
e victimanan, di loke nan 
a mira riba potret ni den 
loke e mes a admiti den su 
problema declaracion. 
Mirando e seriedad aki, 
Fiscal a pidi 10 aña di cas- 
tigo. Aki tres siman tin 
sentencia den e caso aki. 


PARTICIPACION IMPORTANTE 


En conexcion cu e situation actual di e Virus Covid-19 
nos di AWEMainta ta pidi cooperacion 
di nos clientenan, pa tuma contacto cu nos 
via nos e-mail nan; 

noticia(^awemain ta.com 
toko(gawemainta.com. 

Sales via sales(gawemainta.com. 

Of via nos telefoon; 583-1400. 

Tambe nos ta pidi cooperacion pa por haci tur pago 

via Online Banking. 

Pago nan por wordo haci via nos cuenta bancario di 

CMB # 22982600. 

Danki pa e cooperacion di semper. 

Hibando un maneho pa reduci e transmicion di Covid-1 9 


Departamento di Salud Publico 
lo no tuma placa cash mas 

DEPARTAMENTO di nan ta ensera cu of swipe pa di e manera 
di Salud Publico ta clientenan lo no por paga aki limita e intercambio 
duna diferente servicio mas cu placa cash. Pago di placa cash y e risico di 
na comunidad, manera di tur servicio mester transmicion di Covid-19. 
entre otro vacuna sosode pa medio di carchi 
pa biahero, 
aplicacion of 
renobacion di 
certificado di 
salud (carchi 
berde) y mas. 

Den pasado tur 
e servicionan 
aki por a wordo 
paga cu placa 
cash of via 
carchi di swipe. 

Pa motibo 
di Covid-19 
nos maneho 
a conoce 

diferente 
cambio y uno 


JOINOURAWARD 

WINNING TEAM 

Ranked among top 10 hotels in the World by TripAdvisor 
Featured in top 10 Hotels in the Caribbean by Travel & Leisure 


EXCELLENT BENEFITS 


Competitive salaries, pension plan, health disabilities - life insurances, dental and vision 
insurance, savings plan, loan availability, shift meal, general bonus. 


DIRECTOR OF ENGINEERING 



Huez a 
rechasa 
demanda 
di Clarisca 
Velasquez 

NOS no a haya 
e veredicto ain- 
da, pero a uni- 
co informacion 
recibi ayera 
tardi tabata cu 
Clarisca Velas- 
quez no a haya 
razon den su 
demanda den 
e caso entama 
contra Minister 
di Husticia, mr. 
Andin Bikker y 
contra di Man- 
do Policial. 


DESCRIPTION 


EXPECTATIONS 


Responsible for the efficient 
operation of the hotel property 
and all its equipment, 
preventive maintenance, repair 
services, and protection of 
assets. 

Structural aspects ofthe hotel 
as well as the maintenance 
of grounds and external 
facilities fall within the span of 
responsibility. The Director of 
Engineering is directly involved 
in both strategic planning and 
day-to-day operations. 


? REQUIRED 

• Strong leadership, motivation and training skills 

• Hands on approach with great technical expertise 
in various maintenance areas 

• Ability to reduce and minimize operatingcosts 

• Knowledge in sustainability 

• Passionate, dedicated and a self-starter 

• Fluent in English 

I QUALIFICATIONS 

• HBO/Bachelor degree or equivalent 

• Minimum 5 years of Engineering leadership in 
hospitality required at4 orS-star level 

• Thorough knowledge of all types of mechanical 
equipment such as VRF AC’s, boilers, generators 
and refrigeration equipment 

• Thorough knowledge of plumbing and electrical 
systems, maintenance of records of power, water 
and fuel consumption 

• Computer knowledge, trained on Microsoft Office 
as well as hotel industry software (Alice, Opera) 

• Good eyefor detail 


Tur loke no sa c 
Clarisca Velas- 
quez su deman- 
da no tabata 
admisibel, pero 
su abogado lo 
sigui bringa e 
caso. 


Preferably Aruban candidates, those with Dutch nationality or with a valid work permit. At 
Bucuti & Tara Beach Resort we work in a drug-free environment. Applicants will be submitted 

to pre-employment drugtesting. 

Please send your application letterand resume by e-mail to jobs@bucuti.com 
or call our Human Resources department at 5831100 ext. 138 for more information. 

Sra. Glenda Hernandez, 
Departamento di Asunto 
Social ta splica proceso 
di apertura di skolnan 


DEN conferencia di prensa 
di Gobierno di Aruba dialuna 
anochi, señora Glenda 
Hernandez, Director di 
Departamento di Asunto Social 
a duna un relato tocante e 
proceso di apertura di scolnan 
na Aruba treciendo hopi 
claridad den e maneho cu a 
hiba pa habri skol bek den 
fase p’asina nos por bay bek 
na normal teniendo cuenta 
seguridad di nos muchanan. 

1. Cluster 4 den structura di 
calamidad. 

Sra. Hernandez ta President di 
Cluster 4. Departamento Social 
ta encarga cu ‘Bevolkingszorg’, 
esta e cuido di nos populacion 
ora un calamidad sosode. Den e 
calamidad di Covid-19 a tuma 
e decision cu skolnan lo cay bou 
di encargo di Cluster 4. 

2. Proceso di apertura di scolnan 
hunto cu ‘schoolbesturen’: 

Fase 1 pa apertura di skolnan 
a cuminsa comienso di mei 
2020 unda a sinta tur siman 
cu mayoria di ‘schoolbesturen’ 
y a palabra tur e desicionnan 
tuma den Team Maneho Crisis. 
A pidi tur e schoolbesturen pa 
habri 18 di mei y si esaki no 
ta posibel, pa nan bin cu un 
plan con nan lo bay duna les 
na muchanan cu no por wordo 
alcansa dor di enseñansa 
digital of di otro modo, di cual 
ta un grupo grandi. 

A pidi tambe atencion di e 


schoolbesturen con nan lo 
atende cu e muchanan cu tin 
problemanan social emocional 
na cas. A pesar cu Fase 1 a 
cuminsa na comienso di mei, a 
habri efectivamente e scolnan 
entre 25 di mei y 1 di juni, 
scolnanbasico, specialy kleuter, 
esta 1 luna mas despues. 

Fase 2 a cuminsa e di 3er siman. 
E Team di Maneho hunto cu 
DVG a sinta pa discuti kico 
t’e riesgonan si scol habri pa 
muchanan bou di 12 aña. Esey 
a conduci na tuma un decision 
pa habri scolnan 100% den e 
siguiente fase, esta dia 8 di 
juni! Esta 2 siman despues! 

Sra. Hernandez a remarca 
cu mescos cu apertura di 
tiendanan, apertura di skol 
tambe a pasa den fase. Team 
Maneho di Crisis a tuma 
tempo pa haya y discuti 
tur informacion di riesgo y 
seguridad. Skolnan tambe a 
haya tempo y poco poco mester 
a cuminsa habri skolnan bek. 
Ora un pais ta den un ley di 
calamidad, e situacion por 
cambia di un momento pa 
otro. Por lo tanto, mester tin e 
flexibilidad pa actua mihor of 
mas liher posibel. 

“Mi ta comprende tur e 
trabounan cu a wordo haci dor 
di nos maestronan. Mi ta pidi 
comprension tambe cu nos ta 
sigui pa apertura total y bay na 
un situacion normal teniendo 


cuenta cu tur riesgo y seguridad 
pa habri skolnan bek. No ta 
zomaar nos ta tuma decision”, 
sra. Glenda Hernandez a 
expresa. 

3. Sindicatonan: 

E ekipo bou encargo di sra. 
Glenda Hernandez a sinta tambe 
cada siman cu e sindicatonan 
SIMAK y SEPPA, aunke 
estrictamente un structura di 
calamidad no ta reconoce un rol 
speciflco pa sindicato. Pasobra 
den un calamidad mester tuma 
decision cla y actua liher, sra. 
Hernandez a enfatisa. 

Sra. Glenda Hernandez a 
bisa acerca cu na momento 
cu un pais tin un calamidad 
tur maneho nobo ta wordo 
para automaticamente y n’e 
momento ey ‘opperbevelhebber’ 
cu ta Minister Presidente lo 
tuma over. 

Pa conclui, sra. Hernandez 
a remarca y a reconoce cu tin 
un gap grandi den informacion 
entré e schoolbesturen y e 
veld di enseñansa durante e 
calamidad di Covidl9. 

P’e motibo aki, den e siguiente 
3 lunanan hunto cu BRA, 
lo traha un structura di 
calamidad pa enseñansa unda 
lo tin un rol delinia p’e diferente 
stucturanan cu nos conoce den 
ensenansa, entre otro tambe 
directornan di skol por duna 
advies n’e Team di Maneho. 

NA momento cu e pan- 
demia di COVID-19 a pre- 
senta na Aruba, Gobierno 
a tuma e decision pa cera 
nos fronteranan pa evita 
transmision di e virus. 
Un medida doloroso, pero 
necesario pa salbaguardia 
salud di nos pueblo. 

Na mes momento un ra- 
port di S&P a mustra kico 
e impacto di un lockdown 
lo nifica pa turismo ya cu 
Aruba su ingreso ta de- 
pende rond di 80% di tur- 
ismo. 

E señalamento di S&P no 
ta nada nobo. UPP a yega 
di mustra varios biaha e 
dependencia aki unda a 
adverti cu expansion di un 
economia mono-cultural 
lo hiba nos na riesgonan 
grandi, entre otro pa nos 
capacidad di carga (terito- 
rio, infrastructura, cuido, 
medio-ambiente, finansa, 
etc). 

Segun Booshi Wever, awor 
nos por a tuma nota cu 
mey-mey di e pandemia di 
Covid-19, Minister di In- 
frastructura "doodleuk" ta 
anuncia un maneho nobo 
di Gobierno pa loke ta tra- 
ta expansion di 2000 kam- 
ber di hotel p’e siguiente 
5 añanan. E expansion ta 
basa riba calculacion di 
un comision di Gobierno, 


pero e informacion no ta 
divulga si ta trata di kam- 
bernan cu ya a wordo com- 
prometi prome COVID-19. 

Tampoco ta cla si e canti- 
dad di kamber ta mara n’e 
areanan cu ya ta basta sa- 
tura caba of si esaki ta pa 
henter Aruba, pues incluso 
P’ariba di Brug. 

Di un banda ta di aprecia 
cu ta trata di reduci e can- 
tidad di kambernan, pero 
con por pensa di expande si 
ta premira menos ingreso 
di turista probablemente 
den e siguiente 2 aña. 

Pero di un otro banda di- 
con no a recuri e caminda 
pa para TUR posibel com- 
promisonan cu e Gobierno 
anterior lo a haci. 

UPP ta convenci cu a lar- 
go e lo sali hopi mas ben- 
tahoso pa Aruba si a "call 
off' tur e compromisonan, 
sigur mirando cu alabes 
e circumstancianan ta 
completamente otro, pa 
por hustifica pa "call" nan 
TUR "off'! 

Parce cu ta ignora e hecho 
cu COVID-19 a mustra 
hustamente con vulnera- 
bel nos economia basa riba 
un pilar so ta. Enbes di 
trata na minimalisa nos 
dependencia di entrada for 


Booshi Wever di UPP 
Covid-19 a mustra 
vulnerabilidad di nos 
economia monocultural 
y tog e alternativa di 
Gobierno ta keda 
expansion di kamber!! 


di turismo, parce cu hus- 
tamente ta trata na haci 
e dependencia aki mas 
grandi. 

UPP ta di opinion cu hus- 
tamente awor Gobierno 
tin tur clase di motibo pa 
para TUR construccion di 
kambernan di hotel. 

E pandemia a trece un 
cambio importante den 
pensamento y expectativa 
encuanto desaroyo di tur- 
ismo. Tur parti mundo Go- 
biernonan ta imponiendo 
paro na mas expansion 
(capping), pasobra no ta 
premira cu den e proximo 
1 aña y mei pa 2 aña lo no 
tin un vacuna obtenibel. 

E expansion di kamber lo 
nifica pa Aruba 1.8 tra- 
hador extra, gran parti 
ganando apenas un mini- 
mumloon, lo ta necesario 
pa cada kamber. Por lo 
menos 2500 hende mes- 
ter bin acerca y treciendo 
nan famia, esaki kiermen 
un extra 10.000 hende, cu 
mester biba di un sueldo 
minimo. Tambe nan lo 
mester lugar di biba, scol 
p’e yiunan por haya educa- 
cion, cuido medico y social 
(AZV), careteranan etc. 
Pues un presion enorme 
riba e mesun medio am- 
biente cu Gobierno ta pre- 
tende di ta rescata. Hopi 


di e trahadornan aki lo no 
ta paga belasting tampoco, 
mirando cu nan lo gana 
sueldonan abou. 

Nos por scucha e Minister 
papia di raportnan, pero 
nos tur sa cu Aruba ta SO- 
BRE-CARGA Y POBLA 
caba. 

UPP ta kere cu NO ta hu- 
icioso p’awor pone 2000 
kamber extra. E ley cu lo 
ta den preparacion mes- 
ter mas bien ta uno cu ta 
stipula un moratorio y na 
unda cu pa cambia esaki, 
lo mester tin un aprobac- 
ion di 2/3 parti di Parla- 
mento. 

UPP tin e impresion cu e 
“normal nobo” cu Gobi- 
erno ta anuncia constan- 
temente no ta conta pa su 
mes, pasobra e actonan ta 
mustra cu e “normal bieu” 
ta keda domina nan alter- 
nativanan. Nos ta urgi Go- 
bierno pa recapacita. Tam- 
be ta interesante pa haya 
sa opinion di Parlamento, 
mirando cu na varios oca- 
sion a pasa mocion pa bin 
cu un moratorio. Para 
TUR e compromisonan pa 
nos logra un NORMAL 
MIHÓl! Pa UPP Aruba ta 
YEN=YEN!, Lider di Par- 
tido UPP, Booshi Wever 
A conclui. 

Un total di 1376 compania ya caba a ricibi nan seyo 
di pre-check di Aruba Health & Happiness Code 

Ultimo dia pa completa e checklist y registracion ta 14 di juni 



OFICINA di Turismo di 
Aruba (A.T.A.) ta orguyoso 
di anuncia cu un total di 
1376 compania a exitosa- 
mente completa e regis- 
tracion y checklist cu ta 
forma parti di e prome fase 
di e Aruba Health & Hap- 
piness Code (HH Code), pa 
cual nan a wordo otorga 
un seyo colorido, cual te 
seyo di pre-check. 

Manera ya ta conoci, 
A.T.A. conhuntamente cu 
Departamento di Salud 
Publico (D.V.G.), Ministe- 
rio di Salubridad y socio- 
nan clave den e industria 
turistico a lansa e pro- 
grama di Aruba Health 
& Happiness Code (HH 
Code) cu e meta pa sigura 
cu protocolnan di higiena y 
salud ta na un nivel cu nos 
bishitantenan ta spera ora 
di bishita un destinacion 
turistico manera Aruba. 


Den transcurso di e siman 
tras di lomba, un total di 
528 compania adicional 
den e sectornan di ‘Accom- 
modation’, ‘Food & Bever- 
age’, ‘Food Trucks’ y ‘Re- 
tail/Shop/Supermarkets’ 
a ricibi nan seyo di pre- 
check. 

E 

companianan aki a ricibi 
un email confirmando cu 
nan a completa e prome 
fase di e programa exitosa- 
mente pa cual nan ta wor- 
do otorga un seyo colorido 
di HH Code, cual t’e seyo 
di pre-check. Ta haci un 
apelacion na tur compania 
cu a registra pa verifica 
si a ricibi e email aki, mi- 
rando cu esaki lo por a bay 
den ‘junk mail’. 

Unabes cu a ricibi e email 
di confirmacion aki, com- 
panianan por pasa bus- 
ca nan seyo di pre-check 
riba diamars of diahuebs 


na oficina 
principal 
di A.T.A. 
cu ta situa 
pabou di 
Talk of the 
Town. Por 
pasa busca 
e seyo di 
pre-check 
d u r a n t e 
oranan di 
trabou en- 
tre 8:30 
AMy 12:00 
PM of en- 
tre 1:00 
PM y 4:30 
PM. 

Cada compania lo wordo 
otorga un (1) seyo di pre- 
check den forma di un 
sticker y lo ricibi esaki den 
forma digital tambe. 

Na momento di busca e 
seyo di pre-check, cada 
compania lo mester pre- 
senta un copia di e email 
di confirmacion cu 
a ricibi y lo mes- 
ter firma p’asina 
haya e seyo di pre- 
check. 

E 1376 compa- 
nianan cu a logra 
pasa e prome fase 
di e programa HH 
Code awor lo por 
sigui p’e di dos fase 
di e programa, cual 
ta consisti di un 
bishita inespera di 
D.V.G. caminda lo 
inspecciona e sitio 
di operacion. 
A.T.A. kier a fe- 
licita y gradici tur 
compania cu ya a 
completa e prome 
fase di e programa 
cu e meta final pa 
obtene e seyo di 
oro. Di e forma aki 
e companianan 


aki ta contribui na eleva e 
nivel di higiena y salud na 
Aruba. Ademas, 

A.T.A. ta haci un apelacion 
na tur compania cu a rici- 
bi e email di confirmacion 
pa pasa busca nan seyo 
di pre-check si ainda no a 
haci esaki, mirando cu ya 
caba 716 compania a bus- 
ca nan seyo di pre-check. 
Como cu e HH Code ta un 
seyo mandatorio cu tur 
compania mester obtene, 
ta urgi tur compania den 
e 4 sectornan di ‘Accom- 
modations’, ‘Food & Bev- 
erage’, ‘Food Trucks’ y ‘Re- 
tail/Shops/Supermarkets’ 
cu no a completa e regis- 
tracion ainda pa haci esaki 
no mas tarda cu diadomin- 
go, 14 di juni. 

E tres otro sectornan cu 
tambe por registra p’e pro- 
grama di HH Code ta in- 
clui e sectornan di ‘Taxi’, 
‘Car Rental’ y ‘Tour Opera- 
tors’ cu tin te cu diabierna, 
19 di juni, pa haci esaki. 
Pa mas informacion to- 
cante e HH Code y con pa 
registra por bishita www. 
arubacovidl9.org/ahhc of 
por manda un email na 
healthcode@aruba.com. 

Tienda di Ley pa medio di PHP ta informa: 
Haya e nacionalidad Hulandes pa ley 



NA Hulandes nos lo bisa 
un persona lo por haya e 
nacionalidad Hulandes 
van rechtswege. Si nos 
traduci e terminologia aki 
na Papiamento e lo bira 
‘segun ley’. 

Den e articulo aki nos lo 
kier informa comunidad 
di Aruba con un persona 
ta haya e nacionalidad 
Hulandes segun ley. Den 
e edicion aki lo elabo- 
ra specificamente riba e 
basenan pa haya naciona- 
lidad Hulandes menciona 
den art. 3 di Rijkswet op 
het Nederlanderschap. 
Den un otro articulo lo 
elabora tambe riba art. 4 y 
art. 5 RWN. 

Nos lo usa e letternan RWN 
den e articulo aki pa sigui 
referi na e ley corespondi- 
ente. Ta bon pa remarca 
cu e ley cu ta reglamenta 
nacionalidad Hulandes ta 
un Rijkswet (ley di Reino) 
y cu nacionalidad Hulan- 
des ta un asunto di Reino 
Hulandes. 

Art. 3 RWN ta decribi un 
total di tres diferente base 
cual un mucha lo por haya 
su nacionalidad Hulandes. 
E prome inciso ta pone en- 
fasis riba obtene naciona- 
lidad Hulandes basa riba e 
descendencia. 

Un mucha cu nace for di 
un mama y of tata cu e 


nacionalidad Hulandes lo 
ta Hulandes. Adicional- 
mente e inciso ta indica cu 
e mucha cu nace for di un 
tata of mama Hulandes cu 
a fayece tambe lo carga e 
nacionalidad Hulandes. 

Loke ta importante pa re- 
marca ‘kinan ta cu nos ta 
papia di tata den sentido 
di tata den sentido huridi- 
co. Esaki ta nifica cu e 
tata lo mester a reconoce 
e mucha pa ora cu e nace 
e haya e nacionalidad Hu- 
landes. 

E di dos inciso di e articulo 
aki ta pone enfasis riba e 
mucha cu wordo haya y no 
por constata ‘ki nacionali- 
dad e tin. Pa ley e mucha 
cu nace riba suela of teri- 
torio di Reino Hulandes lo 
carga e nacionalidad Hu- 
landes. 

Den caso cu den un periodo 
di menos cu 5 aña wordo 
constata cu e tin otro na- 
cionalidad dor di su tata of 
mama e lo no haya e nacio- 
nalidad Hulandes. Nos lo 
kier remarca aki cu esaki 
no ta algo cu ta sosode cu 
frecuencia. 

E di tres base cual un mu- 
cha por haya nacionalidad 
Hulandes ora e nace ta 
uno cu ta pone enfasis riba 
generacionan anterior. Se- 
gun art. 3 inciso 3 RWN un 


mucha cu nace den Reino 
Hulandes cu mama of tata 
bibando den Reino Hulan- 
des, cualnan tambe a nace 
den Reino Hulandes for 
di un mama of tata cu n’e 
momento ey tabata resi- 
dencia den Reino Hulan- 
des lo haya e nacionalidad 
Hulandes. 

E base aki tin e siguiente 
exigencianan. E prome ta 
cu e mucha mester a nace 
for di un mama of tata 
bibando den Reino Hulan- 
des. E di dos exigencia ta 
cu sea e mama of e tata 
mes mester a nace for di 
mayornan bibando den 
Reino Hulandes. 

E ley di Reino regarda 
nacionalidad Hulandes 


conoce mas base cual un 
mucha pa ley por haya na- 
cionalidad Hulandes. 

Den un otro edicion lo 
elabora riba esakinan, 
pero tambe e alternativa- 
nan pa haya nacionalidad 
Hulandes pa medio di un 
opcion of naturalisacion. 
Tienda di Ley kier enfatisa 
cu a trata mas tanto posi- 
bel na splica e articulonan 
aki den Papiamento, pero 
no tur biaha tin palabran- 
an huridico exacto cu por 
wordo usa. Ta spera cu por 
a informa e lector un poco 
tocante e topico aki. 
Autornan di e articulo aki 
ta: Gerick Croes LL.B. 
& B.ec; Minorca Martis 
LL.B. 



Sorteo di Rifa di Colegio Laura Wernet Paskel lo tuma lugar 8 di juli 2020 


SORTEO di Rifa di Colegio Laura 
Wernet Paskel mester a tuma lugar 
dia 24 di april 2020. Nos mester a 
pospone esaki pa motibo di medi- 
danan tuma durante e periodo di 
COVID-19. 

E sorteo ta tuma lugar dia 8 di juli 
2020, durante dia na scol via tom- 


bola den presencia di un notario. 

Tur esnan interesa pa yuda nos 
muchanan yuda nos scol pa yega na 
nos meta, por aserca mayornan di 
nos alumnonan y tambe por yama 
reserva bo ticket of buki. Comision 
di Rifa ta disponibel pa pasa entrega 
ticket of buki. 


Colegio Laura Wernet Paskel ta 
gradici tur mayor, alumno- y colab- 
oradornan pa sostene nos meta final. 
Pa cualkier informacion adicional 
por manda nos un mensahe via nos 
‘facebook page’, email: collaurawp® 
skoa.aw of yama na scol: 585-8089 
of 731-0608. 

TUMANDO masha na serio e caso di COVID-19 
(Coronavirus) na Aruba y sigui cu recomenda- 
cionnan di Gobierno, gerencia di AWEMainta 
ta ofrece tur esnan cu kier sigui noticia, pa reg- 
istra pa recibi tur dia, sin mester di sali for di 
nan cas AWEMainta, GRATIS. Y asina ta keda 
altanto di loke ta pasa na Aruba y rond mundo. 

Ta pesey AWEMainta como e prome corant dig- 
ital tin e circulacion mas grandi. Bisando esaki, 
nifica cu tur esnan cu ta desea di pone nan ad- 
vertencia den AWEMainta, nan ta mas cu bon 
bini. Nos tin tarifanan masha economico, pa 
yudabo cu bo benta. 


Banda di e corant digital, tur hende por sigui e 
noticianan di AWEMainta riba nan website y 
tambe via nan facebook. 

Djies type www.awemainta.com 

Tur hende cu ta desea pa manda nan noticia 
y/of nan advertencia, por haci esaki mandando 
esaki na noticia@awemainta.com . 

Y asina lo yudabo keda den contacto cu tur per- 
sona cu abo ta desea. 

Laga AWEMainta t’e vehiculo di bo contac- 
tonan. 

Danki p’e confianza 
Gerencia di AWEMainta 



Aruba*s #JI 

ketu bai number unu! 



TA BAITERMINA PROYEKTO 

Dl KLOAKA 

Henk Roozendaal t’ei ketu bai 



Tin hende ku a pérd’é un tikifor di bista, pero pintor Henk Roozendaal t’ei ketu bai, 
pintando. E siman aki Henk a publiká tres di su obranan mas resien. Roozendaal su 
pinturanan di hende riba muraya di Top Supermarket ta hopifamoso. Por ripará ku 
Henk awor mas i mas, banda di kara di hende, ta krea otro obra tambe. 



2 iha dimi a slag. Un ta di bérdat e otro ta di 
sték manera ta bisa. Romerjohn ta mi Iha i re- 
sientemente huntu ku famia nan a bai selebrá 
su aña eskolar ku el a pasa ku éksito. Su amiga 
Joénny Molina ta mi iha di sték. Sémper ku nos 
topa, e tayamami dino. Mi ta apresia masha i ta 
stima tur dos. Nos a topa na un restorant mién- 
tras nan tabata selebrá. Nan huntu ku famia ta- 
bata selebrá e echo ku a terminá un aña eskolar 
super eksitoso. Romerjohn a slag komo e di 2 
mucha mas mihó di klas i Joénny e mihó di su 
klas. Bon ehémpel pa otro muchanan. Kórda si 
bo hasi bo bést i siña bon na skol, ta pa bo mes 
bon. Mama ku tataya a pasa e proseso i awor 
abo ku ta na kaminda tin ku prepará bo mes 
bon pa futuro, esaki ta referi na bon estudio, 
bon trabou ifinansieramente stabil pa un dushi 
bida. Nos a topa i mas ku klaro tabata momentu 
pa nos saka un potrét inmortalisá e momentu. 


Pronóstiko di tempu 

Ta leve te parsialmente nublá i lo keda predomi- 
nantemente seku. E temperatura máksimo lo ta 
aproksimadamente 32°C, e temperatura minimo 
mas o ménos 27°C. E bientu ost ta moderá te bas- 
ta fuerte, 4-5 Bft. Altura di ola: 1.0-1,5 m (3-5 
pia). 

* Altura di ola válido pa laman grandi 
Durante e temporada di orkan, KNMI ta vigilá mi- 
nusiosamente e Oséano Atlántiko den koperashon 
ku e National Hurricane Center (NHC). E pronós- 
tiko mas resién ta disponibel via https://www.nhc. 
noaa.gov/gtwo. php?basin=atlc&fdays=5 

TA BAI TERMINÁ PROYEKTO 

Dl KLOAKA 


KRALENDIJK-- Gobiérnu 
di Boneiru, den koperashon 
ku dos ministerio huland- 
es, ta den fase avansá kaba 
pa terminá ku e proyekto di 
kloaka, ku ta enserá kolek- 
shon di awa di kloaka i 
prosesamentu di esaki pa 
muha palu i mata, entre 
otro na hotélnan i den hor- 
tikultura. Basta kos a bai 
robes ku e proyekto aki, en- 
tre otro tambe prestashon 
malu di e kontratista. 

Den reunion di Konseho 
Insular oposishon a kue- 
stioná kon e proyekto a 


KANA, poniendo ku te awe 
no por usa e awa prosesá pa 
hortikultura i pa hasi ‘land- 
scaping’ na hotélnan. Lider 
di frakshon di Demokrat 
Clark Abraham a mustra 
kon awor un proyekto ku 
mester tabata un regalu pa 
Boneiru, a PARA bira un 
proyekto den kua gobiérnu 
di Entidat Publiko Boneiru 
mester bai hinka plaka. 

Mas aleu e kuestioná e 
forma kon SONA a atendé 
ku e proyekto di kloaka. 
Awor parse tin un salida na 
bista, pero e ta kosta Bo- 


neiru 1 mion dóler. Ministe- 
rionan di BZK i INM di nan 
parti tambe lo pone kada 
un e montante di 1 mion 
dóler pa kompletá e 3 mion 
dóler rekeri pa terminá e 
proyekto di kloaka. 

Mientrastantu awa pros- 
esá na e planta riba tereno 
di LW na plantashi Am- 
boina ta bai pérdi. Ta laga 
awa kore bai den un buraku 
grandi di tera, siendo ku 
ta awa ku lo por a usa pa 
palunan di fruta i pa ‘land- 
scaping’ na hotélnan lokal. 



1 di yiili ta habri aeropuerto 
pa diferente pais oropeo 


KRALENDIJK - Entrante 
1 di ytili Boneiru ta habri su 
espasio aéreo pa turistan- 
an prosedente di Hulanda, 
Bélgika, Luxemburg, Fran- 
sia i Alemania. Boneiru 
kier risibi pa mil turista pa 
siman. Asina gezaghebber 
a duna di konosé durante 
un konferensia di prensa 
pa anunsiá e medidanan 
nobo óf suavisashon di e 
medidanan relashoná ku e 
krisis di Corona. Pa henter 
e kontinente merikano e es- 
pasio aéreo ta keda será pa 
turistanan te un próksimo 
aviso. 

Personanan ku kier 
bishitá Boneiru i no ta ha- 
bitante di e isla, mester 


kumpli si ku sierto regla- 
nan. 72 ora promé ku nan 
subi e avion nan mester 
hasi un tést di COVID-19 i 
e resultado mester ta nega- 
tivo. Na yegada na Boneiru 
nan mester presentá e re- 
sultado di e tést negativo. 
Ademas turistanan mester 
tin tambe un seguro di bi- 
ahe i un seguro di malesa 
bálido. Sin esakinan no por 
subi avion pa bin Boneiru. 

Na Boneiru e turistan- 
an aki no mester bai den 
karentena. Nan ta liber pa 
move riba e isla. 

Si un habitante di Bo- 
neiru biaha pa Hulanda pa 
plaser, ora e regresá nos 
isla e tambe mester kumpli 


ku e reglanan ku ta konta 
pa turista, komo ku e ta bin 
for di un pais di riesgo. 

Gezaghebber ta atverti 
ku gobiérnu di Boneiru no 
ta responsabel si un per- 
sona no por regresá su pais 
bek. Den e kuadro ei no 
tin asuntu di repatriashon 
tampoko. Si un persona di 
Boneiru opta pa bai den 
eksterior, e mes mester 
regla su regreso i karga su 
propio gastunan, dado kaso 
si mester bolbe sera e espa- 
sio aéreo pa motibu di Co- 
rona. Biahamentu ta tuma 
lugá bou di propio respon- 
sabilidat. No tin regla di 
repatriashon mas. 


GRADISIMENTU 

Esposo i yunan i demas famia di e defujitu 

Ermelinda Leocadia Cecilia 

mihó konosi komo Lina of Erme. 

ta gradisi un i tur ku a mustra 
atenshon na ora di malesa, morto 
i entiero di nan kerido defuntu. 

Danki pa tur yamadanan tele- 
fóniko i mensahe. 

Danki spesial na zuster, bruder i dókter di Kas 
di Kuido FMD. 



Diripiente e no t'ei mas, pero kaminda e ta e ta bon 
kuida. Nos ta duna gradisimentu na Señor. 

Hopi gradisi pa tur loke el a nifiká pa nos, nos kier 
partisipá fayesimentu di nos kerido 

Lucio (Lulu) Dominico Soliano 

na edat di 84 aña 

Na nómber di 

su yunan: 

ledra Maurcio-Goeloe, 

Errol Soliano, 

Thea Winklaar-Soliano, 

Desi Silberie-Soliano 
Solanshe Soliano 
manera yu; Rossana Laureano 
Suegra- i suegronan; 

Ruthsella Soliano-Obispo, 

Henricus Winklaar i Peter Silberie 
Nietunan; 

Gandy Mauricio i esposa, Roger Mauricio i partner, 

Tara Jantji-Mauricio i esposo, Marilou Winklaar, David Lee 
Winklaar i partner, Ederick Goeloe i partner i Kia-San 
Silberie, Alvinson Soliana i partner, Desire Soliana i 
partner 
Bisanietunan: 

Christian, Matthew i Daniel Mauricio, Joey Soleana, 
Rowan i Zoe Jantji, Roelgine Soliano, Charilou Winklaar, 
Thahina Willems, La Toya Wilems, Maevon Martines, 
Cayden Soliana 

Rumannan; Benjamin Soliano, Emsley Soliano, Maira 
Borgschot-Margarita, Dorothy Margarita, Sumaira Martis- 
Margarita, Oswin Margarita, Zus van der Hansz- Winklaar, 
Munje Oduber- Winklaar, Mila Winklaar, Rugio Winklaar i 
nan resp. famianan 
Esun ku a kuid'e ku amor te na final; 

Ruth Flores- Flanders 

Kuñánan, primu- i primanan, sobrino- i sobrinanan 
Su bon amigu- i amiganan, bon bisiñanan. 

Demas famia- i konosinan: Soliano, Goeloe, Margaritha, 
Winklaar, Mauricio, Silberie, Soliana, de Jongh, Martines, 
Pikerie, Lattig, van der Hansz, Oduber, Janga, Frans, 
Makaai, Abdul, Chirino, Wanga, Cicilia, Flanders, Flores, 
Rodriguez, 

Su bon amigunan: Martis, Craane i Raphaela 
Tur demas amigu- i konosinan. 

Nos diskulpa si den nos tristesa nos por a lubidá algun 
familiar. 

E seremonia- korespondiente na e akto di entiero - ta 
tuma lugá djabiérné, 12 di yiini, kuminsando di 2'or 
pa 4' or na Consuelo Memorial. Despues ta hiba nos 
ser keri na su ultimo lugar di sosiegu den santana 
katóliko na Playa. 

Despues di entiero no por risibi bishita di kondolensia 
na kas debi na e medidanan konosi vigente. 

Ku nos bon Dios den Su miserikordia por duna nos 
ser keri pas eterno den Su Reino Seiestiai. 

Proyekto piloto 

Boneiru ta habri pa studiante- 
i emigrantenan tambe 


KRALENDIJK - Entrante 
awe te ku 30 di yiini ta bai 
kuminsá ku un asina yamá 
proyekto piloto pa trese 
studiante- i personanan ku 
kier emigrá pa Boneiru. Ta 
trata di 108 persona ku no 
ta kai bou di e kategoria di 
repatriante. Ta hendenan 
ku no ta registrá na Bo- 
neiru, asina gezaghebber 
Edison Rijna, den su ka- 
lidat di presidente di e Tim 
di Maneho Insular (EBT) a 
trese dilanti den un konfer- 
ensia di prensa den sala di 
reunion di Konseho Insular. 

Segun Rijna, Boneiru ta 
drentando un fase nobo. 


Mirando e kondishonnan 
ku nos ta bibando aden 
mundialmente i despues di 
diferente konseho di RIVM i 
e OMT di Hulanda, a tuma 
e desishon ariba menshoná 
disidi pa kuminsá laga e 
personanan gezaghebber a 
tuma algun desishon. 

Rijna a bisa ku tabata 
un palabrashon ku despues 
di trese repatriantenan bék, 
lo a sigui ku studiantenan i 
personanan ku kier emigrá 
pa nos isla. Esei ta sosodé 
si bou di di sierto kondis- 
hon. E kondishonnan aki 
ta entre otro ku nan mester 
hasi un tést ora nan yega 


aeropuerto na Boneiru i 
nan mester bai den karen- 
tena na nan mes kas. For di 
kas ta vigilá nan i tin sierto 
restrikshon pa nan mobi- 
lidat. Por ehémpel nan por 
bai hasi kompra. Pero ta 
konsehá nan pa limitá esa- 
ki i pa tene kuenta ku dis- 
tansia sosial i e reglanan di 
higiena. 

Nan por bin Boneiru 
solamente si esaki ta nan 
destinashon final. No ta 
permiti entrada di perso- 
nanan ku ta pasa Boneiru 
di tránsito pa sigui pa otro 
destinashon. 




Lucio Soliano a fayesé 


KRALENDIjK - Lucio 
Dominco (Lulu) Soliano a 
fayesé. E tabata un di Bo- 
neiru su hómbernan di la- 
man, nabegante i piskadó. 
Lucio Dominico (Lulu) So- 
liano a nase dia 6 di yuni 
1935. 

Den e programa di tele- 
vishon Herensia Lucio a 


konta di su bida i trabou. 
Esaki tabata algun aña 
pasá kaba. Bonaire.tv ta 
bai ripiti e programa aki 
awe djaweps den e bloke 
di 12or pa 4or di atardi, 
ku vários ripitishon. 

Extra ta manda palabra 
di kondolensia na famia- 
nan di Lucio Soliano. 


No ta nesesario mas pa pashéntnan 
bini pa traha sita ku spesiaiista 


KRALENDljK - No ta 
nesesario mas pa pashént- 
nan bini poliklinika pa tra- 
ha sita ku spesialista. Esa- 
ki ta un palabrashon entre 
Fundashon Mariadal i dók- 
ternan di kas. Dókternan 
di kas ta manda nan karta 
di referensia direktamente 
via imeil pa poliklinika. 
Dentro di 5 dia di trabou 
poli ta yama e pashént pa 
stipulá fecha i ora di e sita. 
Esaki ta yuda pa organisá 
distansiamentu sosial den 


hóspital. 

Pa referensianan di 
emergensia e dókter di kas 
lo traha un sita direkta- 
mente via telefon ku e spe- 
sialista konserni. 

Pa pregunta tokante nan 
sita pashéntnan por tuma 
kontakto telefónikamente 
ku e poli en kestion via e 
number di telefon 715 - 
8900. 

Spesialistanan médiko 
for di Aruba, Kórsou óf Hu- 
landa no por bini Boneiru 


tanten ku e medidanan di 
karentena di Entidat Pub- 
liko Boneiru ta na vigor. 
Asina ku e situashon aki 
kambia, Fundashon Mari- 
adal ta anunsiá esaki. 

Pa motibu di e menasa 
di COVlD-19 Fundashon 
Mariadal a tuma medida 
pa evitá ku ta bira druk ku 
reinan largu di hende ku ta 
warda den hóspital. Esaki 
ta pa protehá nos pashént- 
nan, nos empleadonan i 


Intenshon pa hinka 1.2 mion ddler den AHS i BAS 

BIA ta eksklui kompania 
di yu di tera 


KRALENDIJK - Tin tur 
indikashon ku Bonaire In- 
ternational Airport (BIA) 
ke eksklui e kompania di 
‘groundhandling’ di un yu 
di tera, jacinto Cicilia, for 
di plannan pa desaroyá i 
optimalisá e servisio ku ta 
duna na tera na kompani- 
anan di aviashon. Ta papi- 
ando di un montante total 
di 1.2 mion dóler ku gobiér- 
nu di Boneiru lo mester bai 
hinka den fase di un óf otro 
manera den e dos kompani- 


anan BAS i AHS. 

Tin tres kompania ku 
ta hasiendo trabou di 
‘groundhandling’ di avion 
na Aeropuerto Flamingo. 
BAS i AHS ta dos kompania 
ku ta dunando e servisio 
aki pa basta aña kaba. Re- 
sien a bini serka Pro Air di 
jacinto Cicilia, ku ta atendé 
avionnan di Aruba Airlines 
i TUI, ku anteriormente ta- 
bata kliente di BAS. 

Ta parse ku Pro Air 
sinembargo ta un sumpiña 


den wowo di tantu BAS 
komo AHS, asta tambe den 
wowo di BIA, ku ta tratan- 
do pa eksklui e kompania 
di jacinto Cicilia for di oper- 
ashon di ‘groundhandling’ 
riba plataforma di Aero- 
puerto Flamingo. 

E loke BIA ta hasiendo 
sinembargo no ta masha na 
agrado di gobiérnu i nan a 
keda pa sinta ku jos Hillen, 
direktor di BIA, pa atendé 
batata kayente aki. 


nos bishitantenan. 

E empleado na bali na 
entrada prinsipal lo hasi 
kada bisliitante algun pre- 
gunta pa determiná si esaki 
por drenta seif. Relashoná 
ku distansiamentu sosial 
a stipulá un kantidat mák- 
simo di bishitante pa kada 
sala di espera di kada poli 
i ‘afdeling’. Ora ku alkansá 
e máksimo aki, for di na 
entrada kaba ta pidi bishi- 
tantenan pa warda pafó di 


e edifisio. 

Den kaso ku tin hende a 
bin buska remedi, nan por 
méldu esaki na resepshon. 
Eventualmente un emplea- 
do lo buska e remedinan i 
entregá nan na e persona 
en kestion. 

Fundashon Mariadal 
ta pidi su bishitantenan i 
pashéntnan komprenshon 
pa i koperashon ku e me- 
didanan aki. Huntu kontra 
corona! 


Shou di outo na Extra 




Na qfisina di Extra tin un bista masha pekuliar riba 
‘parkeerplaats'. Ta kasipa bopensa ku ta shou di outo 
tin di spónser pa Hyundai. E outonan ta pertenesé na 
personanan ku ta traha serka nos na Extra. 

Nos kolega Anneke Jansen ta esun ku a remarká e 
bista estilo ‘autoshow’ ku tin. Pa kolmo kasi tur ta e 
modél Tucson, ku eksepshon di 2, un ta Creta i e otro 
ta Accent. Nan aña di konstrukshon tambe ta varia 
di entre 2014 pa 2019. Great bista.. 

Skirbi pa Fittipaldi Pietersz 

‘Nos a topa’ interkambiá ku 

‘Kara boneriano’ 


KRALENDIJK 
Hopi hende a kustum- 
brá kaba ku e rubrika 
‘Kara Boneriano’ riba 
promé página di Ex- 
tra. Awor ta bai in- 
terkambiá esaki ku 
‘Nos a topa’, produsi 
pa Edson (Fittipaldi) 
Pietersz. 

“Sakando potrét 
huntu ku un df mas 
persona, un idea a 
nase, pa ami saka un 
‘selfie’, huntu ku un 
persona i skirbi algu. 


No ta importá ken e 
hende ta, sea homber 
óf muhé’’, Pietersz ta 
skirbi. 

“Ken ta ami? Ami 
ta Fittipaldi Pietersz. 
No ta mi beinam, 
manera hopi hende 
ta puntrami. Ta mi 
nómber di bérdat. E 
ta mi di dos nómber. 
Mi promé nómber ta 
Edson. E nómber Fit- 
tipaldi, a bini di mi 
tata Richard, debi ku 
e tabata bon fanátiko 


di e brazilero Emer- 
son Fittipaldi ku ta- 
bata kampion den 
korementu di outo 
(Fl) e tempu aya.’’ 

“Momentu mi saka 
potrét ku un óf mas 
persona, mi ta skirbi 
algu i publik’é. Loke 
mi skirbi ta mane- 
ra nos ta papia riba 
kaya, i tin bes e pa- 
piamentu por ta poko 
inkorekto, óf mi ta 
usa otro idioma. Asi- 
na e kek ta”, segun 


Pietersz. 

Entrante djamars 
ultimo, aparte di e 
otro dianan, pérkurá 
pa bo tin bo Boneri- 
ano pa sigui esnan 
ku Fittipaldi topa. Ta 


publiká “Nos a Topa” 
tur djamars, djaweps 
i djasabra. Bo mo- 
mentu tambe ta yega 
pa topa ku Fittipaldi 
Pietersz. 


BECS BbVi ta buska 

Persona femenina pa den limpiesa (edat 21-45). 
Mester por traha den tim, traha kualke ora di dia (24 
ora/7 dia) i ta den bon kondishon fisiko. No tin problema 
ku salu, karta di bon kondukta(VOG),i un tést na ARBO 
liber di droga i alkohól karta di referensia di trabou 
(nan) anterior. 

Pa mas info yama na tel. 717-2197 


Akshon di limpiesa di kosta 



DJasabra a tene akshon di limpiesa na kosta. Basta hende riba pia i bou di awa. Gezaghebber Edison Ry'na i diputado TJin Asjoe tambe 
a tuma parti. 

Siman pasá djadumingu at- 
ardi m’a topa ku Lucio Soliano 
(Lulu) na Plenchi Machi Ines. 
T’e plenchi chikitu dilanti kas 
di Ines Martis na Playa Pabou. 
E tabata sintá huntu ku algun 
famia ta wak laman. Laman ku 
a hunga un papel asina impor- 
tante den su bida. Pa djamars, 
algu mas ku un siman despues, 
mi tuma nota ku Lucio a bai 
sosegá na edat di 85 aña. Asina 
bida ta. Awe bo t’ei, mañan bo 
no t’ei. 

*** 

Lucio ta un di e personanan 
ku mi tabatin un biaha den e 
programa Herensia. El a papia 
di laman, di su trabou komo 
nabegante na bordo di barku- 
nan di bela. Laman tabata su 
bida, su pashon i su plaser. El 
a konta mi di Stormvogel, di su 
estadianan na torno di Spelonk, 
na unda tambe m’a yega di 
entrevist’é algun aña pasá. Na 
e ultimo okashon ku m’a mir’é, 
m’a bisa Lucio ku nos mester 
bolbe tene un entrevista tokante 
Stormvogel. Lástima ku morto 

tabata promé ku nos. 

*** 

Loke a hasi mas impreshon 
riba mi tabata e amor di Lucio 
pa su esposa, ku a pasa su ul- 
timo añanan di bida na Kas di 
Kuido. Na sierto momentu su 
esposa no tabata bon mas, pero 
Lucio a keda na su banda te na 
ultimo. Turdia Lucio tabata subi 
kaya riba su skutmobil, sali for 
di su kas na Antriol, pa bishitá 
su kasá. Un amor berdadero, 
ehémpel pa hopi. I awor nan 
ta huntu. Pa mi Lucio tabata un 
gran hómber, trankil i pasifiko. 

Ku e sosegá na pas. 

*** 

Tin biaha ta sosodé ku bo ta 
tuma desishon robes. Un desis- 
hon robes ku m’a tuma tabata 
pa kuminsá ku e página ‘Krónika 
di Korona’, relatando mi ekspe- 
rensia desde ku coronavirus a 
yega Boneiru. Mi no mester a 
hasié. Na kaminda m’a bin real- 
isá ku no tin masha kos di skirbi 
ariba. Mi kier a skirbi pa futuro, 
pero na final aki mi a bin realisá 
ku no tin sentido. Pues entrante 
e siman aki ‘Krónika di Korona’ 
a bai sawaka. 

*** 



Polis mester sigui aktua 

kontra ‘fever’ 


Polis ultimo tempu a kuminsá ta aktua fuerte kontra loke 
nan ta yama ‘ponementu di fever’ na Boneiru. E fenómeno aki 
a lanta kabes basta ultimo tempu. Por mira marka di tayer na 
hopi sitio, prueba di ponementu di ‘fever’. 

Sentro di Kralendijk ultimo aki a para bira manera un pista 
pa pone ‘fever’. Moléster di zonido pa otro hende, holó di tayer 
kimá i peliger pa bida di hende. T’esei ta ponementu di ‘fever’. 
Nada otro. Aparentemente plaser di un ta moléster pa otro. 

Algun dia pasá polis a informá ku alrededor di 3’or di mar- 
dugá a patruyá di manera preventivo den ‘Centrumgebied’. 


Shofur di un outo a kuminsá buta ‘fever’ na un manera demon- 
strativo den presensia di polis i e publiko presente i despues a 
kore bai. Despues polis a logra deten’é. 

Nos ta kere ku henter komunidat mester sostené polis den 
e tipo di akshonnan aki. No por ta posibel ku algun persona, 
pasobra nan ta haña ku nan mester pone ‘fever’, ta molestiá 
otro hende. Nos ta hasi un yamada na tur hende ku mira pone- 
mentu di ‘fever’ tuma akshon i reportá na polis. Mester trese 
trankilidat bék na Boneiru. 


Duana huntu ku KMar i polis 


Kontról multidisiplinario 



KRALENDIJK - Djasabra 
6 di yiini, duana, huntu ku 
partnernan di kadena KMar 
i KPCN, a tene un kontról 
multidisiplinario na Kaya 
C.E.B. Hellmund i e pir 
di suit, kaminda un kon- 
tról 100% a tuma lugá riba 
artikulonan prohibi, im- 
portashon ilegal i balides di 
seguro i reibeweis. Tambe a 
kontrolá riba dokumenton- 
an di estadia bálido. 

Durante di e promé parti 
di e akshon aki, riba e pir 
di suit, a kontrolá 52 ve- 
hikulo. Serka dos vehikulo 
a uza e kachó di narkótiko. 
Durante di e akshon a topa 


ku un harpun i kantidat 
chikitu di hash. A konfiská 
esakinan. KPCN a duna dos 
shofur ku no tabatin nan 
dokumento na órdu prosés 
ferbal. Durante di e segun- 
do parti na e parti di kosta 
suit di Boneiru, a kontrolá 


un total di 12 vehikulo na 
diferente sitio. No a topa ku 
niun partikularidat. 

Kontrólnan multidisipli- 
nario a tuma lugá mas bes 
den e periodo tras di lomba 
i nan ta resultá di ta eksi- 
toso. Duana, KMar i KPCN 
ta satisfecho ku e kolabo- 


rashon i efektividat. Dor di 
uni forsa i ekspertisio por 
ehekutá e kontrólnan mas 
amplio hasiendo esaki no 
solamente mas efisiente 
sino tambe mas efektivo. 
Lo tene tipo di kontrólnan 
multidisiplinario ku mas 
frekuensia e aña aki. 



Fabrica de Arepas Latinas 

se busca 


Diputado Tjin Asjoe 



ta konsuitá 


Operario experto en manejo de 
maiz i arepas 

- con 2 años de experencia 

Por mas informacion llame a 795-6175 


Diputado Elvis TJin Asjoe ta tuma tempu pa konsultá ku 
sierto hendenan den komunidat. Asina el a reuni tambe, 
riba invitashon durante desayuno ku eks-gezaghebber 
Herbert Domacasse, un di nos lidernan boneriano ku 
semper ta kla payuda. TJin Asjoe ta kontentu ku e en- 
kuentro aki. 

Léptóp i supsidio pa skoinan 

Huianda Karibense 


KRALENDIJK -- Riba e 
islanan di Hulanda Kari- 
bense (Boneiru, Sint Eusta- 
tius i Saba) a yega mas di 
1000 léptóp den transkurso 
di e siman tras di lomba. 
Kolaboradónan di OCW na 
Hulanda Karibense a sóru 
pa distribushon di e ‘device’ 
nan aki bou di e skolnan 
ku a pidi pa nan. Ademas 
minister Slob a krea opor- 
tunidat pa skolnan na Hu- 


landa Karibense por ofresé 
nan alumnonan aktividat 
ékstra pafó di e oranan di 
skol, pa superá retraso ku a 
surgi. 

Durante e siere resien di 
skolnan na Hulanda Kari- 
bense, komo konsekuensia 
di e virus di corona, tur skol 
a hasi esfuerso pa kontinuá 
ku e enseñansa mas mihó 
posibel. Hopi skol a traha 
ku pakete di huiswérk riba 



World 

Oceans 

Day 


r 


SATURDAY 13 JUNE | 9:30-10:30 

MORE KFORMATION? C-IECK F 'CESCC^ : 

/'ONE HOUR CLEAN UP POWER 




papel pa e alumnonan, hopi 
biaha en kombinashon ku 
enseñansa via kanalnan 
digital. 

Mirando ku no tur famia 
ni maestro ta disponé di e 
rekursonan nesesario pa 
esaki - un léptóp, tablet óf 
konekshon di internét - no 
tur alumno por a partisipá 
optimalmente. 

P’esei minister Arie 
Slob pa Enseñansa Básiko 
i Sekundario i Media a di- 
sidi di honra e petishon di 
e entidatnan publiko pa 
finansiamentu di léptóp 
pa enseñansa digital riba 
distansia. “Ta importante 
pa tur alumno na Hulanda 
Karibense por keda risibi 
bon enseñansa ora ku nan 
ta traha hopi for di kas. E 


rekursonan adekuá ta kru- 
sial den esaki”, segun min- 
ister Slob. 

Miéntras e provedornan 
di internét riba e tres isla- 
nan tabata ofresé konek- 
shonnan di wifi bou di 
tarifanan redusi óf grátis, 
a inventarisá pa kada isla 
kuantu léptóp ta nesesa- 
rio pa sóru pa tur maestro 
i alumno por partisipá na 
enseñansa digital riba dis- 
tansia. Despues, den kop- 
erashon ku SIVON (koper- 
ashon di huntanan eskolar 
den enseñansa básiko i 
avansá) a bestél e apara- 
tonan i manda nan e tres 
islanan ku boto. 

Aktualmente e skolnan 
ta mirando kon por inte- 
grá enseñansa digital riba 


distansia mihó den nan 
programa di edukashon. 
Banda di e rekursonan 
nesesario, ta trata aki tam- 
be selekshon i kompra di 
programanan i software i 
stimulashon di abilidat- 
nan digital nesesario serka 
maestro, alumnonan i nan 
mayornan. 

Banda di esaki skolnan 
na Hulanda Karibense por 
hasi uso di OCW su areglo 
di supsidio programanan 
pa rekuperashon i sosten 
enseñansa 2020-2021. Nan 
por usa e finansiamentu 
adishonal aki pa ofresé éks- 
tra sosten den e periodo en- 
tre fakansi grandi di 2020 
te ku fin di fakansi grandi 
di 2021 na a 

Mata di mariwana 

konfiská 



KRALENDIJK - Djamars 
den oranan trempan di 
anochi reshérshi a tene un 
entrada hudisial na un kas 
situá den Bario Mexico. Aki 
a bin topa ku i a konfiská 
alrededor di 30 mata di 
mariwana. Tambe a detené 
un hómber di inisial M.R. 
di 50 aña di edat. Investi- 
gashon ta andando. 

Extra por komprondé di 
su fuentenan ku na dife- 
rente kas i kunuku ta kul- 
tivá mariwana. Den pasa- 
do a bini dilanti e idea pa 
yega asta na kultivashon 
di mariwana medisinal na 
Boneiru. 


Yuda nos tene 
nos playanan limpi 


...numJltrv 1 



www.extraboneiru.com 




IMPROVE YOUR UFESTYLE 


sport coupe; 


$ 34,900 

introductory price 


V# +599 786.66.62 


/dabboussimotors 

Buáfji tempu bieu 



Apertura di ‘highJlyingpark’ na Rincon, pegá ku santana katóliko di e bario. 
(Kolekshon dijoto Herbert Cesilia - FuHiKuBo) 


Programanan di Bonaire.tv 
Teibo kanai 70 
Fiamingo TV kanai 23 

Djaweps 11 Yiini 


12.00 Herensia: 

Lucio Soliano 
13.00 Pelikula Antiano: 

Kasita 

14.00 Herensia: 

Hermengildo Justino 
Cicilia Parti 2 

15.00 Programa Speshal: 

San Juan 

16:00 Herensia: 

Angel Kirchner 

17:00 Aki St Maarten: 

Anouscha Anthony 2015 


18:00 Herensia: 

Aura Ignatia-Rosario 
19:00 BAPA: 

George 'Kultura' Thodé - 
Andresito'Uchi'Janga 2012 
20:00 Herensia: 

Matea Teresa Toré 
21:00 Aki Boneiru: 

Herensia 20 aña 
Velli ku Boi parti 2 
22:00 Herensia: 

Wine Maal-Martis 
23:00 BAPA: 

Kor San Luis Beltran 



Bonaireiv 

Historia | Kultura | Naturalesa 


Tur mérdia 12’or ta kuminsá un pro- 
gramashon nobo di 4 ora. 

E programashon aki ta ripiti pa 24:00. 


MONCHI <& TONCHI 

r 

Nada ainda pa sa ku si 

San Nikolas ta bin Bo- 
neiru e aña aki. 

Awél si. Bisa muchanan ku San 
Nikolas no ta bini pa no trese 
coronavirus. Spaña tabata hopi 

Wx >\| 

( aa) 



Hendenan di 
Boneiru 


ROFIN 



Un otro desmdiente 
di Jan HendriklEilis, e 
promé Ellis na Bo- 
neiru, tabata Rofino 
Ellis, ku nómber di 
kariño Rofin. E ta 
nasé diaSOdi yuli 
1888 i su adrés tabata 
Rinconnr. 79, loke 
awendia ta Kaya 
Commerce den 
sentro di e bario. 

E rumannan di Rofin 

tabata Jan Leopold Rietdijk Ellis, Petronella Ellis 
(kasá ku John Schermer - John Flamashi), Simon 
Ellis, Maria Petronella (kasá ku Rudolf ^lgenburg) i 
MaximoEllis. 

Rofin Ellis tabata kasá ku Adela Wout. Su ruman 
Simon tabata kasá ku im ruman di Adela, esta 
Carmen Wout. Nan tabata yunan di Ellie Wout, un 
persona importante di Rincon. Ellie tabata 
‘districtmeester’. 

Rofin a yega di traha komo peon pa gobiému 
ganando fl.32,50 den dékada sinkuenta. No opstante 
ku no tabata trata aki di un posishon haltu den 
komunidat, tóg Rofin tabata profilá su mes si komo 
un persona outoritario, desendiente di hende blanku 
di origen oropeo. E tabata ademas un persona masha 
pértinént i ku hendenan tabata respetá. 

Den kurá di kas di Rofin Ellis i su esposa sa tin 
matanan di trinitaria ku bunita flor. Pero no por a djis 
para na kurá kita flor. Mester a pidi nan pa nan duna 
bo outorisashon pa kita flor pa traha bukét for di nan 
palxman di trinitaria. Nan no tabatin yu. 

Ndchi Willem preokupá: 


Tendensia peligroso pa kibra demokrasia 


KRALENDIJK - NÓchi 
Willem, eks-politiko i aktu- 
al presentadó di programa 
di entrevista tur dia na e 
emisora ‘Voz di Bonaire, ta 
preokupá pa loke e ta yama 
“un tendensia peligroso ku 
ingredientenan strukturá 
pa kibra demokrasia” na 
Boneiru. E loke ta tumando 
lugá den Konseho Insular 
ta fortifiká su pensamen- 
tu ku a pérdé e noshon di 
funshonamentu di un de- 
mokrasia salu. 

Willem ta opiná: “Den 
nos estado di derecho de- 
mokrátiko gobernashon 
ta sinta riba dos pilá, esta 


konfiansa i responsabil- 
isashon. Den un elekshon 
liber pueblo ta vota pa su 
representantenan den Kon- 
seho Insular. Esakinan na 
nan turno ta duna sosten 
i konfiansa na un Kolegio 
Ehekutivo ku tin ku mane- 
há nos komunidat. E kole- 
gio aki di su mes o a base di 
petishon mester duna kue- 
nta i rason di su maneho i 
desishonnan ku e ta tuma. 
E dunamentu di kuenta i 
rason aki e tin ku hasié den 
Konseho Insular. I aki e sa- 
patu ta primi.” 

Willem ta mustra riba e 
echo ku ta limitá tempu pa 


debati, ta skórs reunion, 
no ta kontestá pregunta 
etc. Miembronan di Kon- 
seho Insular mester eksigi 
responsabilisashon komo 
kondishon pa duna konfi- 
ansa i sosten. I den esaki 
gezaghebber tin un ról 
prominente. 

Nóchi Willem: “Geza- 
ghebber ta guardia di fun- 
shonamentu demokrátiko 
di nos Konseho Insular. E 
tin ku perkurá ku e prinsipio 
di responsabilisá mane- 
ho i desishon komo bon 
gobernashon ta tuma lugá 
inkondishonal. E mester diente. E mester evitá lo sha di no ta pará riba poli- 

aktua imparsial i indepen- máksimo pa e tin aparen- tika partidista.” 



Dama ta denunsiá situashon na Mariadal 


‘‘Piská ta kuminsá putri na su kabes” 


KRALENDIJK - “Piská 
ta kuminsá putri na su 
kabes”, un dama siudada- 
no ta remarká, relashoná 
ku un situashon di kua e 
tabata testigu na entrada 
di hóspital di Mariadal. E 
señora, identifiká komple- 
tamente na Extra, ta splika 
ku el a bai hóspital pa bai 
hasi un tést. E ta kuestioná 
maneho di Fundashon Mar- 
iadal pa su personal. 

“M’a yega i na porta un 


KRALENDIJK- Stinapa 
huntu ku otro partnernan 
ku tambe tin naturalesa 
na pechu, den e kaso aki e 
santuario Agoa na Marti- 
nique i tambe otronan en- 
voM ku bida maritimo den 
nos region, lo manda e asi- 
nayama 'hydrophone' bou 
di awa pa asina tin un bista 
di zonidonan ku tin bou di 


dama di seguridat a sp- 
lika mi ku mester pasa na 
bali registrá i tuma un pas. 
Tambe e dama amikal aki 
a splika mi kariñosamente 
ku mi tin ku wanta dis- 
tansia i a mustra mi unda 
para. Mi a para néchi den 
rei warda mi burt, miéntras 
e rei tabata bira largu”, e 
siudadano ta remarká. 

Neglishá bewáker 
E ta sigui bisa: “Den esei 


awa, pero tambe pa analisá 
i investigá bayenanan ku ta 
frekuentá di nos awanan. 

E idea ta pa studia es- 
akinan su patronchi di bida 
i tambe nan komportashon 
den nos region. E hydro- 
phone di Boneiru lo ta ubi- 
ka den área di kasnan di 
katibu. 

Na vários okashon por 


a yega un dama ku algun 
papel den su man i a noti- 
fiká e pórtir ku e tin ku bai 
kue sanger. Na su forma di 
papia m’a tuma nota ku e 
no tabatin gana di warda 
su burt. E bewaker a splik’é 
ku e tin ku warda un ratu, 
pasobra e tin ku registrá 
promé e pasa. Den esei m’a 
mira ku e dama a tuma e 
desishon di no sigui regla 
dje bewaker i kana pasa bai 
patras, komo sifuera ta su 


a nota presensia di bay- 
ena den bisindario di Bo- 
neiru na momento ku nan 
ta landa bin ariba pa hala 
rosea. No ta konosi kuantu 
ni ku ki regularidat nan ta 
den nos bisindario. Stinapa 
ta spera ku e 'hydrophone’- 
nan lo sirbi pa duna un bi- 
sta mas kla di e animalnan 
aki. 


lugá mes e ta drentando. E 
bewaker a bai serka e rese- 
pshonista i a splik’é ku un 
trahadó di Mariadal a kaba 
di keda sin sigui su órdu. I 
a pasa bai patras sin regis- 
trá.” 

E siudadano ta sigui 
mustra ku e trahadó den 
resepshon a bisa e bewaker 
pa bai tras dje trahadó aki i 
bis’é bini bék. E bewaker a 
splika e resepshonista ku e 
no por hasi esaki, pasobra 
na e momento ei t’e so ta 
pará na porta. 

Insigur 

E señora ta sigui splika: 
“[iJAmi pará einan a sinti 
mi poko insigur. Pasobra 
si trahadónan mes ta faya 
ku reglanan di Covid, ki 
garantia mi salu tin den 
Mariadal? Einan mes mi ta 
puntra ku si e staf di Mari- 
adal a splika e trahadónan 
e importansia di mantené 
nan mes na e reglanan di 
establesé pa evitá e virus 
aki di plama? A papia ku e 
trahadónan si nan faya ku 
e reglanan aki ki konsekue- 
nsia esaki tin pa nan? Ki 
sanshon tin mará na fal- 
tamentu di e reglanan aki? 
E trahadónan malu na kas 
tambe a haña un meil óf un 
karta, algu pa splika nan 
kiko ta e reglanan nobo na 
Mariadal?” 

E siudadano ta kere i ta 
konvensi ku si un trahadó 


ta aktuá asina aki, ta ku 
kustumber nan tin di aktua 
asina, pasobra nan sa ku 
nada no ta pasa tóg!Iesaki 
ta demostrá ku e kabes dje 
organisashon ta fayando 
un kaminda. Sea den ko- 
munikashon óf den kontról 
ku e reglanan ta keda ehe- 
kutá. 

Regia 

“Ohalá e señora aki no 
tabata un spesialista, sino 
lo ta kon? Pero si tabata 
un ‘werkster’ tambe esaki 
mester sa dje reglanan pa 
nan tambe tene nan mes 
n’e. Ya kiko mi por bisa? Un 
piská ta kuminsá putri na 
su kabes. Gerensia di Mari- 
adal tin un huiswérk hopi 
grandi di bai hasi. Paso tipo 
di trahadónan asina aki ta 
pone bo organisashon su 
kara na bérgwensa. Mi ta 
spera e tin un bon motibu 
pa no a sigui órdu dje be- 
waker. Ku su bida o salu 
tabata na peliger ku e no 
por a warda. Un bon habri- 
mentu di barika. Óf e taba- 
ta sinti ku e tabata bai kai 
flou di hamber. Paso nada 
otro eskus no ta aseptabel. 
Un faltamentu di réspét dje 
bewaker den su funshon. 
Un faltamentu di réspét pa 
reglanan di empresa Mari- 
adal. 1 un faltamentu di 
réspét pa esnan ku tabata 
pará den rei”, segun e siu- 
dadano. 



‘Hydrophone’ pa studia bayena 

Trinidat spiiká di moda (bastante) simpei 


Roberto Mena 

Dios Tata ta Kreador; Dios Yu Redentor i Dios Spiritu Santifikador 
Kon bo a topa ku Dios komo Trinidad? (Eksodo 34,4-9; 2 Kortintionan 13,11-13; Huan 3,16-18) 


Téstamént Nobo ta yama 
Dios Trinidat. Den e di dos 
lektura di awe, por ehemp- 
lo, Pablo ta ofresé korintio- 
nan su despedida ku e bend- 
ishon di Dios, Hesus i e Spir- 
itu. E Evangelio di Mateo 
ainda ta mas eksplisito. He- 
sus ta manda e disipulonan 
pa batisá “den nómber di 
Tata, di Yu i di Spiritu San- 
tu”. 

E liña aki ta aparesé den 
tur vershon antiguo di e teks- 
to den e promé tekstonan 
manera e Didache. Otro 
ehemplo ta aparesé den 1 
Pedro 1, 1-2, ku ta kontené 
un teologia eksplisitamente 
trinitaria di salbashon. Aunke 
e detayenan a tuma siglonan, 
e naturalesa trinitaria di Dios 
tabata kla pa hopi kristian 
primitivo. 

E Tata tabata Kreador 
trasendente, e ser inspira- 


dor, asina grandi ku hasta 
kola di su mantel tabata yena 
Témpel den vishon di Isaias 
6, 1. Tabata E ku a hiba Is- 
rael di sklabitut pa libertat 
i esun ku a restourá Israel 
repetidamente ora nan a re- 
belá. 

E Tata tabata e “Todopo- 
deroso”, gobemante di she- 
lu i di tera, Adonai den 
Skrituranan hebreo i kyrios 
entre hudiunan ku tabata pa- 
pia griego. 

E Yu tabata Hesukris- 
tu, e sirbidó obediente, 

glorifiká i sintá na man dre- 
chi di e Tata. E lo bolbe den 
algun momento fiituro para 
huzgabibu i mortonan. Dent- 
er di un generashon di mor- 
to i resurekshon di Hesus, 
e promé kristiannan tambe 
a yama e Yu kyrios, viendo 
en él al “komo yu di hende” 
di Dn 7,14 ku a komparti 


atributonan di Tata. 

E Spiritu tabata e es- 
ensia di e Tata, literal- 
mente, su “aliento vital”. 

Tabata e “aliento vital” di 
kua Moises a papia, a re- 
susitá Hesus entre mortonan 
iu awor e tabata disponibel 
pa kualkier ku lo a risibi 
boutismo. E “bida-aliento” 
ta e “bida eterno” di e 
Evangelio di awe: “Paso- 
bra Dios a stima mundu asi- 
na tantu ku E1 a duna su uni- 
ko Yu, pa tur esnan ku kere 
den djE no bai pérdi, ma 
haña bida etemo”. E Spiri- 
tu mester a ser hundi den e 
kandela di Sinai i e pashon 
di Kristu. 

Loke por pérdé den e 
teologia elegante aki ta ku 
Trinidad no ta aktua unika- 
mente pa e propio gloria di 
Dios, sino pa forma un 
pueblo, ya ku Santisima 
Trmidat ta e mihó komu- 


nidat. 

Ku humanidat a haña den 
Dios den e tres maneranan aki 
tabata opvio pa e promé kris- 
tiannan. E pregunta ku a tuma 
siglonan pa resolvé tabata: 
“Dios ta realmente manera es- 
aki, óf ta debilidat di e mente 
humano ta loke ta hasi ku Dios 
ta parse di e manera aki?” Ku 
tempu, kristiannan a yega na re- 
konosé ku Dios realmente ta un 
Trinidat. 

Parafrasiando Atanasio di 
Alejandria, e Tata ta un fu- 
ente, e Yu ta e awa i e Spiritu 
ta e bebida ku nos ta tuma. 
Kada un ta hunga un papel den 
kada akshon divino. Tambe nos 
por papia di Dios Tata komo 
Kreador; Dios Yu komo Re- 
dentor i Dios Spiritu komo 
Santifikador. 

E kreador kósmiko a ter- 
miná na traha ku e promé hóm- 
ber i e promé muhé. E Todopo- 


deroso i miserikórdioso a 
yama Moises pa establesé 
Israel. E Tata a reskatá su 
Yu di morto i a duna lus na 
Iglesia pa e don di e Spiri- 
tu. 

Henter kreashon ta eks- 
tendé su mes for di un ko- 
munidat trinitaria. Pa kris- 
tiannan, esaki ta e berdade- 
ro naturalesa di e realidat. 
No tin Dios solitario ni hu- 
mano sino amigu. E amorku 
Trinidat ta komparti riba su 
mes ta e legitimo herensia di 
kada persona. 

Si e fiesta di awe ta siña 
kualkier lés, ta ku alehamen- 
tu ta un sakrilegio i un alie- 
nashon, un blasfemia. Kris- 
tu ta atraé na su disipulonan 
e amor di Tata unikamente 
pa manda nan den e Spiritu 
pa buska esnan pérdi i yama 
nan na kas. Ta pesei e esen- 
sia di Santisima Trinidat ta 
ser miserikórdia. 


NOBENAI FIESTA DI SAN ANTONIO DI PADUA 2020 

NA SOTO 


Diaweps 4 di viini 

6.30 pm: Rosario 

7.00 pm: Santu Sakrifisio di misa ku nobena 

Responsabel: Konseho di Parokia 
Kor : San Antonio 


Diabiérné 5 di vuni 

6.30 pm: Rosario 

7.00 pm: Santu Sakrifisio di misa ku nobena 

Responsabel: Grupo di Miserikórdia 
Kor: Pueblo 


Diasabra 6 di vuni 

5.30 pm: Rosario 

6.00 pm: Santu Sakrifisio di misa ku nobena 

Responsabel: Katekistanan di parokia 
Kor : Amigunan di Hesus 


Diadumingu 7 di vuni 

9.30 am: Rosario 

10.00 am: Santu Sakrifisio di misa ku nobena 

Responsabel: Hobennan 

Kor : Happy Family in Jesus 

Dialuna _ 8 di vuni 

6.30 pm: Rosario 

7.00 pm: Santu Sakrifisio di misa ku nobena 

Responsabel: Maria Legiun 
Kor: Tatanan Uni 



Diamars _ 9 di vuni 

6.30 pm: Rosario 

7.00 pm: Santu Sakrifisio di misa ku nobena 

Responsabel: Pastoral di Famia 
Kor: Lord Provides Ministry 


Diarason _ 10 di vuni 

6.30 pm: Rosario 

7.00 pm: Santu Sakrifisio di misa ku nobena 

Responsabel: Renobashon Karesmatika 
Kor: Tatanan Uni 


Diaweps 11 di vuni 

6.30 pm: Rosario 

7.00 pm: Santu Sakrifisio di misa ku 

nobena 

Responsabel: Grupo Kodiman 
Kor : San Antonio 

Diabiérné 12 di vuni 

6.30 pm: Rosario 

7.00 pm: Santu Sakrifisio di misa ku 

nobena 

Responsabel: Debotonan di San Antonio 
Kor : DibinoNiño 



Diasabra 13 di vuni FIESTA DI SAN ANTONIO 

PROME SELEBRASHON 

9.30 am: Rosario 

10.00 am: Santu Sakrifisio di misa sólém pa selebrá fiesta 

di San Antonio 

Responsabel: Debotonan di San Antonio 
Kor: Rich in Praise 

D1 DOS SELEBRASHON 

6.00 pm: Rosario 

6.30 pm: Santu Sakrifisio di misa sólém pa selebrá fiesta 

di San Antonio 

Enkargado: Mgr. Luis Antonio Secco 

Responsabel: Konseho di Parokia 

Kor: Tatanan ku San Antonio Uni 

Piskamentu 




Piskadónan di Antriol 

Den Antriol Pabou a biba un grupo 
di hende hopi spesial. Ta trata di famia 
Soliana, Soleana óf Soleano. Hopi 
bes ta topa ku e fam aki na diferente 
forma skirbi, pero refiriendo na me- 
sun famia. Originalmente e ta Soliana. 
Loke ta hasi e hendenan aki hopi spe- 
sial ta nan estatura kórtiku. Hendenan 
chiki óf kórtiku. 

Den un entrega anterior di e seri 
aki nos a pone atenshon kaba na 
Martins Soliana di Antriol Pabou. Por 
konsiderá Martinus (Martins óf Tinchi) 
Soliana komo ‘doño di Cai’, parti di e 
bahia grandi di Lac. Pero historia oral 
ta bisa ku su tata, Willem (Welmu), 
tabata piska kaba na Lac for di hopi 
tempu mas promé. Kon famia Soliana 
a yega Lac no ta masha kla. Echo ta 
ku nan a traha nan ranchonan na Cai, 
kaminda te ainda un dje nietunan di 
Martins, Gibi, tin su rancho. 

Ramon sin duda a bira e piskadó 
mas konosi di Cai den e segundo 
mitar di siglo pasá. E tabata e ultimo 
tambe di e generashon ei di Soliana 
ku a keda na Cai. Despues di su morto 
Buchi Martis, ku tambe a move hopi 
na Lac, a keda komo ultimo dje gen- 
erashon bieu di piskadónan ku tabata 
rancha na Cai. 

Pa Runchi 

Martins Soliana i su yunan Pe- 
dro, Ramon i Celestijn, ku tabatin nan 
ranchonan na Cai, no tabata e uniko 
miembronan di famia Soliana di Ant- 
riol ku a bira konosi komo piskadó. Un 
otro piskadó legendario di Antriol Pa- 
bou tabata Pa Runchi óf Mo Runchi. 
Su nómber mes tabata Pablo Soliana, 
nasé djaluna 16 di yanuari 1882 na 
Boneiru komo yu di Lucien Soliana i 
Maria Thodé. 

E kasá di Pa Runchi tabata Jos- 
efita Goeloe, kariñosamente yamá 


Ma Fita. For di e matrimonio aki a 
nase entre otro Chita, Ernelia, Maria, 
Pa Ton, Bernardo i Chein. Ernelia a 
kasa ku e konosido komersiante sirio 
Antonio Abbas Kallof (Antonio Kaluf), 
miéntras ku Maria a kasa ku John Ri- 
jna di Playa. 

Tur e yu hómbernan di Pa Runchi 
for di mucha tabata bai piska huntu ku 
nan tata. Aki nan a siña e ofishi di pis- 
kadó. 

Pa Ton a konta kon for di mucha Pa 
Runchi tabata bai laman ku nan. Fordi 
2’or di mardugá nan tabata sali for di 
kas. Mardugá nan tabata hisa bela dje 
boto pa kue rumbo di Peleké óf Pediké 
(Saliña) pa kue as. Djei nan tabata bai 
kabes di Boneiru (Lacré) pa subi la- 
man ganchu. Nan tabata bai hopi leu 
pariba óf suit di Boneiru. 

Bida duru 

Pa Ton a konta: “Tabata un bida 
duru. Despues tata (Pa Runchi) a 
hinka den su kabes ku nos ta bai boto 
for di atardi. Nos tabata keda drumi na 
bordo pa mardugá bai piska. Pa nos e 
kos aki tabata hopi fastioso, pasobra 
nos no tabatin chéns di keiru mas”. 

Ma Fita tabata enkargá ku bende- 
mentu di piská na nan kas den Antriol 
Pabou. Hopi hende tabata para warda 
Pa Runchi yega for di laman pa kum- 
pra piská. E mihó piská tabata bai kas. 

Dos yu di Pa Runchi i Ma Vita, 
Lucien (Chein) i Bernardo, a sóru pa 
famia Soliana a yega Boka Sami na 
Kórsou. E pueblo di piskadó aki tabata 
hopi será. Nan no tabata aseptá hen- 
denan di otro bario i sigur no di otro 
pais fásil. Un eksepshon ta e echo 
ku nan a aseptá Christiaan Zimmer- 
man, kende a kasa ku hende muhé 
ku tabata bende piská na Boka Sami. 
Christiaan, kende tabata wardadó di e 
fórti di Boka Sami, a sóru pa e famia 
Zimmerman a plama den Boka Sami, 


Jandoret, Santa Maria i despues rónt 
Kórsou. 

Boka Sami 

Kon Lucien i despues Bernardo su 
ruman por a logra drenta Boka Sami? 
Nan ruman Pa Ton a konta: “Mi ruman 
Chein a bai piska promé na Boka. El 
a siña piskadónan di Boka Sami' si- 
erto téknikanan di piskamentu ku e 
hendenan di e bario aki no tabata ko- 
nosé. Entre otro e tabatin un sistema 
pa pata anzue, manera nan sa bisa, 
hasiendo uso di dos harspél, ku ta- 
bata bira manera un klém for di kua 
un piská no por a skapa, ni maske e 
anzue dobla. Tambe Chein a siña e 
piskadónan di Boka sierto téknikanan 
pa hala reda. E tabata drecha tambe 
redanan ku kibra i a siña kon kose e 
redanan aki na estilo boneriano. Asina 
Chein mi ruman a bira manera un Dios 
entre e piskadónan di Boka Sami. Di 
mes nan a asept’é ku brasa habri”. 

Algun tempu despues ku Chein 
a move den Boka Sami el a topa ku 
un mucha muhé yamá Julia, yu di 
Petronilia, kende tabata bende piská 
(merkadera) na Boka. Di mes e sus- 
eso aki a kousa basta konsternashon 
den e pueblo chikitu. Pa Ton a keda 
kórda bon ainda kon, ora ku Pa Run- 
chi i Ma Fita a haña e ‘respondi’ aki, 
a biaha pa Kórsou purá pa atendé e 
asuntu. Chein finalmente a bin kasa 
ku Julia. Dos di nan yunan ku a bira 
hopi konosi' ta Anchi i Chebá Soliana. 
Anchi tabata bishitá Boneiru tur aña 
pa partisipá den e Regata Internasho- 
nal di e isla aki. Chebá a keda biba na 
Boneiru. Su beinam: Chebá Kabiou. 

Tin mas piskadó boneriano ku a 
planta nan simia, piskando, na Kór- 
sou. Na Wespunt por ehémpel e pis- 
kadónan Alejandro Thodé i Fileo a 
forma nan famia. 

Pablo (Pa Runchi) a biba 100 aña. 
El a pasa e ultimo añanan di su bida 
na Kas di Sosiegu, kaminda Sur Swin- 
da, direktora dje instituto aki, ta kórd’é 
komo un persona trankil, alegre, ku 
tabata gusta konta di su eksperensi- 
anan komo piskadó riba laman. Pad- 
er Brenneker a entrevistá Pa Runchi 
den kuminsamentu di añanan setenta 
i diferente di e storianan aki ta grabá 
i wardá den archivo di FuHiKuBo pa 
esnan ku ke skucha. 

Pa Runchi tabatin un dicho intere- 
sante ku kada bes e sa ripiti: “Si bo 
kue as tur dia bo ta pérdé tempu di 
piska.” 


Mas piskadó 

Antriol tabatin hopi mas piskadó 
konosi'. E dos rumannan di den 





Pa Runchi a siña su yunan e fishi 
di piskadó. 


Stashi, Martins i Róbu Statie, a kum- 
pra un boto di bela grandi ku Kachi 
Craane a kaba traha. Nan a yama e 
boto aki ‘Seabird’ i a kuminsá piska 
kuné despues ku nan a baha for di e 
refineria di Lago, na unda nan a traha 
hopi aña. Pero e negoshi aki no a bai 
bon i nan a bende ‘Seabird’ despues. 

Por sierto ku ‘Seabird’ tin un his- 
toria interesante. Despues e tabata 
di Virgilio Nicolaas, alias Kórá. Un 
dia Ronny Margaritha, konosido pis- 
kadó di Antriol Pabou, a bai piska 
ku ‘Seabird’, sin ku nunka mas el a 
regresá. Despues di algun tempu a 
topa ku e boto ‘Seabird’ ta nabegá 
den besindario di Puerto Cabello, sin 
tripulante. Ta kalkulá ku Ronny pa un 
deskuido a kai for di e boto aki. E boto 
a sigui nabegá, ku su belanan hisá, 
bai direkshon di Venezuela, na unda 
a hañ’é i a tres’é tambe bék Boneiru. 

Den nort di Antriol tabatin Lodewijk 
(Weik) Christiaan ku a piska práktika- 
mente henter su bida, interkambiá ku 
trabou temporario ku e tabata haña 
den gobiérnu. Su ruman Kalo Chris- 
tiaan tambe a piska despues ku el a 
baha ku penshun. Un famia di Weik, 
Martins Christiaan, tambe a piska 
hopi. 

Otro piskadó tabata Bernardo, 
kasá di Bétuchi. E tabata piska mas 
tantu na Saliña. Nan tabata yam’é 
Berná Boka di Lamchi. 

Chenchen Anthony, yu di Buchi 
Anthony (Buchi Tayó), prosedente 
di Rincon, tambe a bira un konosido 
piskadó di Antriol. El a kasa ku hen- 
de di Antriol, Tanki Abou. Riba kaft di 
e buki Tragiek van Bonaire’, skirbi 
pa Trix van Bennekom, tin un foto di 
Chenchen Anthony den su boto. 



Pa Runchi huntu ku su esposa Ma Fita. (foto: Phiiip Rademaker) 

^ BONEIRU 


■ Rijksdienst C^ribisch Nederland 


Numbernan Importante | Sosten sosial pa famia 

Riba dianan di trabou, durante orario di ofisina 



Bo tin pregunta tokante vfrCis di corona na 
Boneiru? 

rijksdienstcn.com/covid*i9 
0800-1351 (grátis) 


Bo ke papia tokante di strés na kas óf tokante 
kon pa atendé ku yu? 

Sentro pa Hubentut i Famia 

701-5257 


Bo ta preokupá pa seguridat di mucha? 

JGCN 

715-7201 


Bo ke papia ku un trahadó di Tim di Bario? 

Tim di Bario 

717-1714 


Bo famia mester di un pakete di kuminda? 

Of bo no por paga akohida pa mucha, WEB. 
hur(di kas). internét mas? 

yudamidDbonairegov.com 
0800-1351 (grátis) 

& 

Bo mester di ayudo ku lesa. skirbi 6f 
yenamentu di papel? 

Fundashon Forma 
♦599 785-7314 (yoma ófWhatsApp) 


r 

Pa notlhkashon agudo di vlolensla doméstlko. 
abusu dl mucha óf otro sltuashon di emergensia. 

YAMA911 

(semperaHtonsabef) 


Avm Bo ta vlktima di kualke echo kastlgabel pa lei 1 bo 

T ir mesterdisostenemoshonal? 

Oñsina Yudansa 

Pa Viktima 

717-6181 


Protehá bo mes i esnan rondó di bo 


huntu 


kontra I corona 









